**3-BOB: O‘ZBEKISTON FRONTNING ISHONCHLI QO‘RG‘ONI 1-mashg’ulot: O’zbekiston- front uchun tayanch qurg’oni**

Ikkinchi jahon urushi davrida Respublikaga rahbarlik qilgan o‘Zbekiston Kompartiyasi Markaziy Komitetining birinchi sekretari Usmon Yusupov (1900-1966), O‘Zbekiston Ssr Oliy Soveti Prezidiumi raisi Yo‘Ldosh Oxunboboyev (1885-1943), O‘zbekiston SSR Xalq Komissarlari Soveti raisi Abdudjabor Abduraxmonov O‘zbekistonliklarni frontga safarbar qilish ishlarini tashkil etishdi.

(Слайд.2 Уруш даврида Ўзбекистонда iqtisodiyot va sanoat) Respublika hukumati tezkor suratda O‘zbekiston sanoat ishlab chiqarishini harbiy izga moslab qayta qurishning umumiy rejasini belgilab berdi. Unga ko‘ra:

-sanoat ishlab chiqarish quvvatlarini urush manfaatlariga yo‘naltirish;

-qishloq xo‘jaligi moddiy resurslari va kolxozchilar mehnati yordamida urush ehtiyojlarini qondirish;

- trasport sohasini urush sharoitlarini hisobga olgan holda qayta qurish;

- mamlakat qurilish salohiyatini, birinchi galda harbiy qurilishlarga yo‘naltirish;

- urushga ketgan ishchilar o‘rnini to‘ldirish, mehnat safarbarligini o‘tkazish;

- oziq-ovqat zaxiralarini shaharlar ta’minotiga safarbar etish;

- aholi va xalq xo‘jaligi iqtisodiy imkoniyatlaridan kelib chiqib urush ta’minotini moliyalashtirish;

- davlat boshqaruv tizimini urush sharoitlariga moslab qayta qurish talab qilinardi.

Qabul qilingan qarorlarda xalq xo‘jaligini qayta qurishga doir aniq vazifalar belgilangan bo‘lib, ularda sanoat korxonalarini mudofaa mahsulotlari ishlab chiqarishga o‘tkazish muddatlari ko‘rsatilgan, ichki resurslarni safarbar qilish sohasidagi choralar taklif qilingan edi.

(Слайд 3.Ўзбекистонга кўчириб келтирилган саноат корхоналарининг ишга туширилиши ва маҳсулот ишлаб чиқариш акс этган фотолавҳалар) 1941-yilning dekabriga kelib, respublikadagi 230 ta, shu jumladan, Toshkentdagi 63 ta korxonalar mahsulot bera boshladi.

Respublikada 1941-1945-yillarda industriyaning barcha tarmoqlariga dahldor 280 ta korxona qurilib ishga tushirildi.

Sanoat qurilishi tubdan o‘zgardi, avvalo og‘ir industriya tarmoqlarining umumiy salmog‘i 1940-yildagi 13,3 foizdan 1945-yilda 47,3 foizga, metallga ishlov berish sanoati salmog‘i esa tegishli 8,3 foizdan 38,4 foizga yetishi hisobiga o‘zbekiston sanoati rivojlandi

**4-5 slayd**

Urush yillarida O‘zbekiston eng muhim strategik xom ashyo - paxtaning asosiy yetkazib beruvchisi bo‘lishni davom ettirdi. Ekin maydonlarini ko‘paytirish uchun shimoliy toshkent, yuqori chirchiq, shimoliy farg‘ona, sox-shahimardon, uch-qo‘rg‘on kanallari, kosonsoy va kattaqo‘rg‘on suv omborlari va paxta ishlab chiqarishni qisqartirmasdan boshqa g‘alla, sabzavot, kartoshka, poliz ekinlari yig‘indisi kengaytirildi. Respublika uchun yangi ekinlar - shakar qamish va kanop o‘zlashtirildi.

(Слайд 4.“Ўзбекистон қишлоқ хўжалик ходимларининг қаҳрамонона меҳнати” экспозицияси) Urush yillarida O‘zbekiston dehqonlari: 4,806 mln tonna paxta xom ashyosi, 82 mln. pud g‘alla, 54,1 ming tonna ipak pilla, 1 million 282 ming tonna don, 195 ming tonna sholi, 482 ming tonna kartoshka va sabzavotlar, 57,5 ming tonna meva va uzum, 36 ming tonna quritilgan mevalar, 159,3 ming tonna go‘sht, 22,3 ming tonna jun va boshqa ko‘pgina mahsulotlarni yetkazib berganlar. Bu O‘zbekiston qishloq mehnatkashlarining dushmanni tor-mor qilish uchun umumxalq kurashiga qo‘shgan munosib hissasi bo‘lgan.

Urush yillarida kolxozchi va dehqonlarga amalda pul to‘lanmagan va mehnat kunlariga nihoyatda kam miqdorda mahsulot olganlar. bunday sharoitda qishloq mehnatkashlari jon saqlash uchun ovqat sifatida qichitqi o‘t, sho‘ra o‘t, loviya, daraxtlarning yanchilgan po‘stlog‘i va shu kabilarni iste’mol qilishga majbur bo‘lgan. lekin shunday bo‘lsa-da, front uchun zarur bo‘lgan barcha qishloq xo‘jaligi mahsulotlarni jo‘natib turdi.

(Слайд 5) O‘zbekiston nafaqat o‘z aholisining oziq-ovqat mahsulotlariga bo‘lgan ehtiyojini qondiribgina qolmay, balki front va mehnatkashlarga qamal qilingan va ozod qilingan shahar va tumanlarga ham yordam ko‘rsatdi.

Masalan, 1942-1943-yillari o‘zbek xalqi 900 kun qamalda qolgan leningradliklarga 600 ta vagon un va go‘sht, 100 ta vagon guruch, 60 ta vagon quruq meva yetkazib berilgan.

Andijon viloyatidan 7884 kilo un va bug‘doy, 5496 kilo yorma bug‘doy, 1160 kilo guruch, 418 bosh qo‘y, 8510 kilo quruq meva, qoraqalpog‘istondan 224916 so‘m naqd pul, 21614 kilo bug‘doy, 5819 kilo go‘sht, 3700 kilo guruch, mo‘ynoq baliq kombinatidan 20 million banka go‘sht va baliq konservasidan iborat 31 vagon, shuningdek, g‘arbiy frontga ham 39 ta vagon sovg‘a – salomlar; 1943-yili surxondaryo viloyatidan 14 million so‘m naqd pul, 330 tonna go‘sht va yog‘, 530 tonna bug‘doy, 180 tonna quruq meva, 33168 dona teri, kiyim bosh va boshqa mahsulotlar yuborilib turilgan.

Shuningdek, 1943-yil avgust oyida dushmandan ozod etilgan hududlarga 1.152 ta traktor, 25 ta kombayn, 1.138 ta plug, 379 ta urug‘ qadash mashinalari yuborilgan

**6,7,8 slaydlar**

O‘zbekistonliklar urushning dastlabki kunlaridanoq mudofaa jamg‘armasini tashkil etish harakatida faol ishtirok etgan. Mudofaa jamg‘armasiga ishchilar, ziyolilar bir kunlik ish haqlari, turli shanbaliklar hisobiga ishlab topilgan pullar, o‘z shaxsiy jamg‘armalari, qimmatbaho buyumlar, davlat zayomlari, oziq-ovqat mahsulotlarini topshirdilar. Urushning dastlabki kunlarida respublika aholisidan 30 mln so‘m miqdorda pul, obligatsiya va qimmatbaho ashyolar to’plandi. O‘zbekiston aholisi urush yillarida mudofaa jamg‘armasiga jami 649.9 mln so‘m pul va 55 kg.ga yaqin oltin, kumush va boshqa qimmatbaho metallar topshirdi. Bu jamg‘arma hisobiga tank kolonnalari, aviatsiya eskadril’yalari, bronepoyezdlar qurilib frontga jo‘natildi.

O‘zbekiston hukumati tomonidan front uchun tanklar ishlab chiqarishni ko‘paytirish maqsadida, 1941-yilning

9-dekabrida maxsus qaror qabul qilindi. Unga ko‘ra, o‘zbekiston xalqining front uchun, g‘alaba uchun yemay-ichmay misqollab to‘plagan mablag‘lari evaziga shakllantirlgan “mudofaa fondi” hisobidan “o‘zbekiston kolxozchisi”, “o‘zbekiston komsomoli”, “o‘zbekistonning 20 yilligi” nomlari ostida tank kolonnalari, shuningdek, “o‘zbekiston avia-eskadriliyasi”, “sanitariya-aviatsiya polki” hamda 5 ta zirhli poyezdi yig‘ilib frontga o‘zbek xalqi nomidan taqdim etildi. Ular jang maydonlarida yuksak mahorat ko‘rsatib, g‘alabani tezlashtirishda munosib hissa qo‘shdilar.

O‘zbekistondan jo‘natilgan tanklarning katta guruhi polsha hududlariga ham keltirilib, gvardiyachi panfilovchilar diviziyasi jangchilariga topshirilgan. Mazkur eshelonlarda 400 dan ortiq tank, o‘ziyurar to‘p, bronetransportyor va broneviklar olib kelindi. Bu po‘lat otlar o‘zbek xalqining frontdagi azamat jangchilarga yuborgan sovg‘asi edi. “o‘zbekistonning 20 yilligi” tanklari 1945-yil 2-may kechqurun germaniyaning maklenburg viloyatidagi vismer shahriga kirdi.

“o‘zbekiston kolxozchisi” tank kolonnasi qurilishiga respublika kolxozchilari o‘zlarining shaxsiy jamg‘armalaridan 1942-yil dekabrda 260 mln. So‘m to‘pladilar.

Toshkent viloyati o‘rta chirchiq tumani “birlashgan qizil may” kolxozi raisi turg‘un toshmatov tank va jangovor samolyot ishlab chiqarish uchun

104 ming so‘m, mashhur san’atkor tamara artyomovna petrosyan (tamaraxonim) mudofaa jamg‘armasiga 50 ming sum pul mablag‘larini “mudofaa fondi”ga o‘tkazgan. “o‘zbekiston” tank kolonnasi uchun forish tumani kolxozchi va ishchilari 1095 ming so‘m, jizzax tumani mehnatkashlari 2.1 mln so‘m mablag‘, surxondaryoliklar 378123 so‘m, bronepoyezd qurilishiga 400 ming so‘m, jarqo‘rg‘on tumanidan to‘raqulova 70 ming, sherobod tumanidan 5715 ming so‘m naqd pul jamg‘armalarini o‘tkazishgan.

Aholi tomonidan issiq kiyimlar to‘plash va tayyorlash vatan himoyachilari haqida insoniy g‘amxo‘rlikning yorqin ko’rinishi bo‘ldi. Frontga paxtali kurtkalar, kalta po‘stinlar, kigiz etiklar, sharflar, qo‘lqoplar, paypoqlar, quloqchin qalpoqlar, jemferlar va hokazolar tayyorlanib peshma-pesh jo‘natib turilgan. Jangchilar uchun to’plangan kiyim va oziq-ovqatlarni o’z ssr oliy soveti prezidiumining raisi yo’ldosh oxunboboyev rahbarligidagi delegatsiya frontning oldingi marralarigacha olib borgan edi.

O‘zbekiston aholisi urushning dastlabki olti oyi mobaynida 421.5 mingta turli xil issiq kiyimlarni frontga yuborgan.

Jangchilar uchun o‘zbekiston yengil sanoat vazirligi korxonalari tomonidan frontga 246.918.700 sum miqdoridagi mahsulot jo‘natildi, toshkent to‘qimachilik kombinati front uchun 410 mln. Metr gazlama ishlab chiqardi, shuningdek, samarqand, namangan, xorazm va boshqa viloyatlardan ham ko‘p miqdorda kiyim-kechak va oziq-ovqat mahsulotlari frontga jo’natilgan.

Frontdagi jangchilar uchun 7.518.8 mingta gimnasterka, 2.639.7 mingta paxtali nimcha, 2.221.2 ming juft etiklar yuborilgan.

Buxoro viloyati 1942 yilning o‘zida 4 mingdan ortiq issiq kiyim, 10 ming juftdan ortiq paypoq, 5.660 mln issiq bosh kiyim, 2.750 ta shim, 3 mingta po‘stin, surxondaryo yoshlari esa 125 ta paxtalik shimni frontga yuborishdi.

**10,11 slaydlar**

Urush yillarida front yaqinidagi hududlardan mamlakatichkarisiga 1941-yilning iyulidan noyabriga qadar 150 dan ortiq sanoat korxonalari va ularning mol-mulklari hamda ishchi-xodimlari o‘zbekistonga ko‘chirib keltirildi.

Jumladan, toshkent shahri va toshkent viloyatiga 55 ta, samarqand viloyatiga 14 ta, farg‘ona vodiysiga 25 ta hamda buxoro viloyatiga 2 ta va respublikaning boshqa hududlariga 50 dan ortiq korxona joylashtirildi.

O‘zbekistonga ko‘chirib keltirilgan sanoat korxonalarini tiklashda talabalar, o‘quvchilar, uy bekalari, fan va madaniyat xodimlari, xizmatchi va kolxozchilar tinimsiz va og‘ir mehnat qildilar. Ular frontni qurol-yarog‘, jangovar texnika, moddiy resurslar bilan ta’minlash uchun bor imkoniyatlarini ishga soldilar. Oqibatda mazkur korxonalar nihoyatda qisqa muddatda ishga tushirildi. Masalan, “rostselmash” zavodi 25 kunda, “aksay” zavodi esa 29 kunda, toshkentga moskva viloyati ximki shahridan 1941-yilning noyabr oyida ko‘chirib keltirilgan chkalov aviatsiya zavodi 1942-yilning yanvaridayoq mahsulot bera boshladi.

Dastlabki desant va og‘ir yuklarni tashishga hamda tungi bombardimon qilishga mo‘ljallangan li-2 samolyoti 1942-yilning 7-yanvarida sinovchi uchuvchi n.v.gerasimov tomonidan muvaffaqiyatli sinovdan o‘tganidan so‘ng, yanvar oyining oxiridan to‘liq ishlab chiqarishga qo‘yildi. 1942-1945-yillar davomida toshkent aviatsiya zavodida 2000 dan ortiq li-2 rusumidagi samolyotlar yig‘ilib frontga yuborilgan. Zavod ishlab chiqarishidagi barcha tashkiliy ishlarga zavod bosh muhandisi b.p.lisunov rahbarlik qilgan edi.

Urushning dastlabki kunlaridanoq to‘liq harbiy izga tushirilgan toshkent teplovoz-vagonsozlik korxonasi jamoasi ham fidokorona mehnat qilib urush davrida 5 dona zirhli poyezd (dastlabki “o‘zbekiston” zirhli poyezdini qabul qilib olgan kapitan a.mamedov bo‘linmasi 1943-yil sentabrida kursk yoyidagi janglarda dushmanning ikki tanki, ikkita zirhli mashinasi va gitlerchi piyoda askarlarining bir vzvodidan ortig‘ini yakson qilib shuhrat qozonib, kiyev, jitomirdan berlingacha bo‘lgan shonli yo‘lni **“nevidimka”** taxallusi ostida bosib o‘tgan. Ekipaj a’zolarining barchasi orden va medallar bilan mukofotlanishgan) 100 dona sanitar poyezdi, 1,5 ming dona 82 mm batalon minomyoti, 600 ming dona 120 mm.li snaryadi, 200 ming dona rgd-43 qo‘l granatasi, 300 ming dona 100 kg.li fugas aviabombalari, 120 mm.li katyushaning reaktiv snaryadlari hamda 12 dona paravozlarni qayta ta’mirlab frontga jo‘natishgan. Evakuatsiya qilingan korxonalar bazasida yana 47 ta korxona tashkil etildi. Shu tariqa, o‘zbekiston ikkinchi jahon urushida g‘alaba uchun zamin yaratuvchi katta bir sanoat maydoniga aylantirilgan.

**12,13,14,15 slaydlar**

O‘zbekistonga urush yillarida ukraina, belorussiya va rossiyaning dushman tomonidan bosib olingan hududlaridan 1 milliondan ortiq kishi evakuatsiya qilindi. Shulardan 200 ming nafaridan ortig‘i bolalar edi. Aholi ularga turar-joy berib, oxirgi bo‘lak nonini ham birga baham ko‘rdi.

1941-yil 25-noyabridan 1942-yil oktabriga qadar respublikaning evakuatsiya punktlari orqali 15.649 nafar bola qabul qilindi. Ko‘pgina oilalar ikki va undan ortiq yetim bolalarni o‘z tarbiyalariga olganlar.

O‘zbek xalqining ana shunday mehribon oilalaridan biri bo‘lgan toshkentlik temirchi usta shoahmad shomahmudov va bahriniso akramovalar oilasi habiba, vova, shuhrat – rus, hamidulla – ukrain, rafiq, rahmatulla – tatar, xolida – moldovan, samug’ – chuvash, yo’ldosh, ergash – yahudiy, halima – qozoq, qoravoy, ne’mat, muazzam, hakima va ulug’bek ismli 14 nafar yetim bolalarni farzandlikka olib, kiymay-kiydirib, eng so‘nggi bir burda nonini ham ularga ilinib tarbiyalab voyaga yetkazishgan.

Shuningdek, respublika rahbari – u.yusupov 3 nafar, samarqandlik f.qosimova 14, kattaqo‘rg‘onlik h.samadov 12, namanganlik s.qambarov 11, buxorolik m.jo‘rayeva va a.ashurxo‘jayevalar oilasi 8 nafardan, yangiyo‘ldagi 9 ta kolxoz jamoasi a’zolari 169 nafar bolani o‘z tarbiyasiga olishgan.

1941-1942-yillarda o‘zbekistonga evakuatsiya qilingan 78 ta bolalar uylarining 50 tasi mustaqil ravishda saqlanib qolib, toshkent shahriga 5, samarqandga 4, namanganga 9, andijonga 13, buxoro viloyatiga 9 tasi va farg‘ona shahriga esa 10 tasi joylashtirildi.

Evakuatsiya qilingan bolalar uchun samarqand viloyati tumanlarida 8 ta bolalar uyi tashkil etilib, ularda 4.270 nafar bola tarbiyalandi. Samarqand shahridagi bolalar uylariga qo‘shimcha ravishda yana 660 nafar bola joylashtirildi. Andijon viloyatining andijon tumanidagi bo‘taqora qishloq kengashi binosiga chernigov bolalar uyi, qo‘rg‘ontepa tumaniga donbassdan ko‘chirib keltirilgan 2 ta bolalar uyi, chinobod, paxtaobod va xoldevonbekga kuybishevdan ko‘chirib keltirilgan 4 ta bolalar uyi joylashtirildi.

Xlebushkina antonina pavlovna 1942-yilda toshkent shahrida ochilgan 22-son mehribonlik uyi direktori etib tayinlangan va 1995-yilgacha uni boshqargan. Shu davr ichida mehribonlik uyining 40 millatga mansub

4 mingdan ortiq bolalariga onalik qilib, ularning eng yaqin insoniga aylandi. Mehribonlik uyining 40 dan ortiq tarbiyalanuvchilari xlebushkina familiyasini olgan.

1945-yilda o‘zbekiston viloyatlarida va qoraqalpog‘istonda bolalar uylari 268 taga yetgan bo‘lib, ulardagi tarbiyalanuvchilar soni 31.300 nafar bolani tashkil etdi, holbuki, urush arafasida respublikada faqat 106 ta bolalar uyi mavjud bo‘lib, ularda 12 ming bola tarbiyalanardi.

**17,18 slaydlar**

1941-yili o‘zbekistonda 368 ta kasalxona va 19498 davolash o‘rinlari mavjud bo‘lgan bo‘lsa, 1945-yilga kelib, shifoxonalar 481 ta, davolash o‘rinlari 24848 taga, shifokorlar esa 2561 tadan 2984 taga ortdi.

**1942-yilning oxiriga kelib,** o‘zbekiston hududiga jami 39.140 o‘ringa ega bo‘lgan **115 ta evakuatsiya gospitallari** joylashtirildi. 1941-yil oktabridan 1945-yilning 1-iyuliga qadar 164.382 nafar yarador askar keltirilib, 87 foizi, ya’ni 143 101 nafari davolanib chiqishgan, olgan jarohatlari tufayli ulardan ba’zilarining hayotini saqlab qolishning iloji bo‘lmagan. Ma’lumotlarga ko‘ra, to‘rt ming kishi 100 dan ortiq qabristonlarga dafn etilgan.

Gospitallarda davolanayotgan jangchilarning to‘laqonli ovqatlanishini tashkil qilish uchun 1.513 mehnat jamoalari gospitallarni otaliqqa olib, ularni yoqilg‘i, oziq-ovqat va boshqa qishloq xo‘jalik mahsulotlari bilan ta’minlab turishgan.

O‘zbekistonlik 18482 nafar donorlar muntazam ravishda yaradorlarni oyoqqa turg’azish uchun qon (jami 5.500 litrni tashkil etgan) berib turganlar.

Respublika sog‘liqni saqlash tarmog‘i og‘ir sinovlardan o‘tgan va ko‘plab malakali, iqtidorli tibbiyot xodimlari urushga safarbar etilgan. Tibbiyot oliygohlarining yuqori kurs talabalari, bitiruvchilari, bilim yurtlari va ilmiy-tadqiqot institutlarining professor-o‘qituvchilari, davolash muassasalarida xizmat qilayotgan o‘rta tibbiyot xodimlari-feldsherlar, sanitarlar, hamshiralar ham urushga safarbar etilgan.

**20,21,22 slaydlar**

1941-yilning noyabriga kelib, toshkentda 35 ta, buxoroda 16 ta, kogonda-13 ta harbiy dala -o‘quv markazlari tashkil etilgan.

Respublikada harbiy tayyorgarlik sssr xalq komissarlar sovetining 1941-yil 2-iyundagi «aholining harbiy havo hujumiga va kimyoviy hujumga qarshi umumiy majburiy tayyorgarligi haqida»gi qaroriga muvofiq, barcha korxonalar, muassasalar, o‘quv yurtlarida tashkillashtirilib, havo va kimyoviy hujumlardan himoyalanish usullariga o‘rgatuvchi guruhlar tuzildi, hamda ta’lim muassasalarda qisqa muddatli o‘quv kurslari tashkil etildi.

Yuz minglab yigit-qizlar umumta’lim va mudofaa, aviatsiya va kimyo sanoatiga ko‘maklashuvchi ijtimoiy-siyosiy mudofaa tashkiloti (osoaviaxim) orqali harbiy tayyorgarlikdan o‘tdilar. Urush yillarida o‘zbekistonda 27 ming nafardan ortiq pulemyotchi, 3.340 nafar mergan, 12.9 ming nafar minamyotchi, 22 ming nafardan ortiq o‘qchi, 3.078 nafar meditsina hamshirasi, 22.4 mingdan ortiq “voroshilovchi mergan”, 455 otliq jangchi, 3.078 nafar avtomobil va mototsik haydovchilari, 10.5 ming nafar velosiped haydovchisi, 5 ming nafardan ortiq telegrafist tayyorlandi.

1941-1943-yillar mobaynida faqat toshkent viloyati yoshlar tashkilotining o‘zi armiyaga 37 ming nafar yigit-qizlarni yubordi, shundan 10 ming nafari milliy qismlarga borib qo‘shildi.

Harbiy zaxiralarni to‘ldirishga respublikamiz hududiga ko‘chirib keltirilgan harbiy akademiyalar, bilim yurtlari va kurslar sezilarli hissa qo‘shdilar. Frunze nomidagi harbiy akademiya, harbiy-tibbiy akademiya, mexanizatsiya va motorlashtirish harbiy akademiyasi, f.dzerjinskiy nomidagi artilleriya akademiyasi, birinchi oliy shturmanlar maktabi, shuningdek, polsha armiyasi qo‘shilmalari shular jumlasidan edi.

Urush yillarida o‘rta osiyo harbiy okrugi hududida hammasi bo‘lib 8 ta harbiy akademiya, 35 ta harbiy bilim yurti, 19 ta aviatsiya maktabi va ko‘plab turli harbiy kurslar joylashtirildi.

Toshkent piyodalar bilim yurti qurolli kuchlarning keksa harbiy o‘quv yurtlaridan biri edi. Urush yillari bilim yurti 7 mingdan ortiq malakali ofitserlar tayyorladi. Mazkur o‘quv yurti voyaga yetkazgan ofitserlardan 47 kishi sovet ittifoqi qahramoni unvonini olishga muvaffaq bo‘ldi. Ular orasida general-polkovniklar m.r.tursunov, a.i.baksov polkovnik v.v.karpovlar ham bor edi.

Bilim yurtini bitirganlardan 38 kishi mashhur harbiy sarkardalar bo‘lib yetishdilar, armiya generallari a.a.luchinskiy va n.t.lyachenko, general-leytenantlar p.s.kurbatkin va f.x.norxo‘jayev shular jumlasidandir.

“xarkov bronetank maktabi” (hozirda chirchiq oliy tank qo‘mondonlik muhandislik bilim yurti chotqmbyu) ikkinchi jahon urushi yillarida bilim yurti 7.500 dan ortiq malakali tankchi ofitser kadrlar yetkazib berdi. Ulardan 78 nafaridan ortig‘i eng yuqori unvon “sovet ittifoqi qahramoni” unvoniga, jumladan ikki nafari ikki karra “sovet ittifoqi qahramoni” unvoniga sazovar bo‘lishgan.

Bilim yurti ko‘plab iste’dodli harbiy sarkardalarni yetishtirib berdi. Ular qatorida shon-shuhrat qozongan qahramonlar - aviatsiya bosh marshali a.a.novikov, armiya generali a.i.beloborodov, generallar p.p.petukov, n.f.terexin, y.v.xursev, i.d.ivlev va boshqalarni sanab o‘tish mumkin.

**24,25 slaydlar**

Sanoat korxonalarida ishlayotgan ayollar ulushi 1941-yilning 10-oktabriga qadar 45 foiz bo‘lgan bo‘lsa, 1943-yilda bu ko‘rsatgich 63 foizni tashkil etgan.

1943-yilda 64 ming nafarga yaqin xotin-qizlar qishloq xo‘jaligida kolxozlar, brigadalar, aloqalar, chorvachilik fermalari qishlog‘iga rahbarlik qildilar, keng profilli mexanizatorlar kasbini egalladilar.

Respublika qishloq xo‘jaligida band bo‘lgan ayollarning ulushi esa 75% gacha o‘sdi.

Ular frontga ketgan otalari, turmush o‘rtoqlari, aka-ukalari o‘rniga erkaklar kasbini muvaffaqiyat bilan egalladilar. Ayollar o‘zlashtirib olmagan biror-bir kasbni ko‘rsatish qiyin. Hatto ko‘mir va metallurgiya sanoati, temir yo‘l transporti singari xalq xo‘jaligi tarmoqlarida ham xotin-qizlar erkaklar o‘rnini egallashga muvaffaq bo‘lganlar.

Og‘ir sharoitlarga qaramay katta yoshdagilar uchun ish kuni 6 kunlik, ish vaqti esa 11 soatgacha uzaytirilgan bo‘lsada, aslida esa u 12-14 soatga yetar edi. Ta’tilga chiqish bekor qilingan. Mehnat intizomini buzganlar uchun keskin jazo choralari ko‘rilardi. Korxonalardan o‘zboshimchalik bilan ketib qolganlar 5-8 yilgacha muddatga kamoq jazosiga hukm qilingan.

Qishloq mehnatkashlari qalb, burch va or-nomus da’vati bilan frontga yordam ko‘rsatish uchun umumxalq yurishiga faollik bilan qo‘shildilar. Chunonchi, sariosiyo tumanidan kolxozchi ayol m.xidirova 40 kunda 10.800 kg paxta terib bergan. Shu tumandagi “ittifoq” qishloq xo‘jalik artelining kolxozchilari sh.bobojonova, a.yoqubova, m.azimovalar frontchasiga mehnat qilishgan. Ular kundalik normani 2-3 baravardan kam bajarmas edilar.

Mehnatda fidoyilik, mardlik, shijoat va jasorat namunalarini ko‘rsatgan 13 nafar ayollardan toshkent viloyati o‘rta-chirchiq tumani ilich nomli kolxoz zveno boshlig‘i zamira mutalova, qashqadaryo viloyatidan mamaxalil miliyeva, zaynab xushimovalar 1 gektar yerdan 91-92 sentnerdan, mihrinisa tuychiyeva va boshqalar “dalvarzin 1” savxozidan 1 gektar yerdan 90,3 sentnerdan paxta hosili yetishtirganligi, toshkent viloyati toshkent tumani moskva kolxozda zveno boshlig‘i mexriniso ubaydullayeva 1 gektar yerdan 810 sentnerdan qand lavlagisini yetishtirib yuqori hosil olganligi uchun sotsialistik mehnat qahramoni unvoniga sazavor bo‘lganlar.

**«o**‘**zing uchun va frontga ketgan o**‘**rtog**‘**ing uchun ishla, urush kunlari ikki normadan ado et!»** degan vatanparvarlik shiori ostida mehnat qilib kunlik normani 200 va undan ortiq bajargan “tashselmash” zavodi ishchilari maqsudova, razumova, rizayeva,chkalov nomidagi aviatsiya zavodidan o‘zbekiston respublikasi oliy soveti deputati parchinlovchi v.toropilkina, parchinlovchi m.aliyeva, mehnat qahramoni unvoniga sazovor bo‘lganlar n.yo‘ldosheva (sirdaryo viloyati) va mariya mayorova (surxondaryo viloyati), lenin ordeni kavaleri shukurova (jizzax viloyati), o.rustamova (sirdaryo viloyati), b.mirboboyeva kabi minglab ayollar o‘zlarining fidokorona mehnatlari bilan g‘alabaga ulkan hissa qo‘shdilar.